KOMISSION ASETUS (EY) N:o 132/98,
annettu 20 päivänä tammikuuta 1998,
neuvoston asetuksessa (EY) N:o 2345/97 säädetyn, tiettyihin eläviin nautaeläimiin sovellettavan tullin alentamisen soveltamista koskevista yksityiskohtaisista säännöistä sekä asetusten (EY) N:o 1462/95 ja (EY) N:o 1119/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (1), sellaisena kuin se on viimeksi muutettuna asetuksella (EY) N:o 1595/97 (2), ja erityisesti sen 8 artiklan,
ottaa huomioon tietyille maataloustuotteille yhteisön tariffikiintiöinä annetuista tietyistä myönnytyksistä ja Viron, Latvian ja Liettuan kanssa tehdyissä vapaakauppaa ja kaupan liitännäistoimenpiteitä koskevissa sopimuksissa määrättyjen tiettyjen maataloutta koskevien myönnytysten autonomisesta ja väliaikaisesta mukauttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 7 päivänä lokakuuta 1996 annetun neuvoston asetuksen (EY) N:o 1926/96 (3) ja erityisesti sen 5 artiklan,
ottaa huomioon tiettyihin eläviin nautaeläimiin sovellettavan Maailman kauppajärjestön tariffikiintiön mukaisesti tapahtuvaan tuontiin sovellettavan tullin alentamisesta 24 päivänä marraskuuta 1997 annetun neuvoston asetuksen (EY) N:o 2345/97 (4) ja erityisesti sen 2 artiklan,
sekä katsoo, että
lihotukseen tarkoitettuja nuoria urospuolisia nautaeläimiä koskevan tariffikiintiön avaamisesta vientiä varten ja hallinnoinnista (1 päivän heinäkuuta 1995 ja 30 päivän kesäkuuta 1996 väliseksi ajaksi) 27 päivänä kesäkuuta 1995 annetussa komission asetuksessa (EY) N:o 1462/95 (5), sellaisena kuin se on viimeksi muutettuna asetuksella (EY) N:o 425/96 (6), säädetään Puolasta, Unkarista, T Osekin tasavallasta, Slovakiasta, Romaniasta ja Bulgariasta peräisin olevien elävien eläinten tuontiin vuonna 1995/1996 sovellettavan tullin alentamisesta 399 ecuun tonnilta,
komissio on saanut asetusten (EY) N:o 3066/95 ja (EY) N:o 1926/96 nojalla luvan tiettyihin edellä mainituista maista sekä Virosta, Latviasta ja Liettuasta lihotukseen tarkoitettuja nuoria urospuolisia nautaeläimiä koskevan tariffikiintiön avaamisesta ja hallinnoinnista (1 päivän heinäkuuta 1996 ja 30 päivän kesäkuuta 1997 väliseksi ajaksi) 21 päivänä kesäkuuta 1996 annetun komission asetuksen (EY) N:o 1119/96 (7), sellaisena kuin se on muutettuna asetuksella (EY) N:o 29/97 (8), mukaisesti 1 päivän heinäkuuta 1996 ja 30 päivän kesäkuuta 1997 välisenä aikana tuotuihin eläviin eläimiin sovellettavan tuontitullin alentamiseen 399 ecuun tonnilta; tämä alennus olisi myönnettävä kyseiseen tuontiin,
asetuksessa (EY) N:o 2345/97 säädetään, että asetuksissa (EY) N:o 1462/95 ja (EY) N:o 1119/96 tarkoitettujen tariffikiintiöiden mukaisesti tapahtuvaan tuontiin sovellettavat alennetut tullit ulotetaan koskemaan kaikkea mainittujen kiintiöiden osana tapahtuvaa tuontia; tämän vuoksi on tarpeen säätää kaiken 1 päivän heinäkuuta 1995 ja 30 päivän kesäkuuta 1997 välisenä aikana näiden kiintiöiden mukaisesti tapahtuneen tuonnin yhteydessä liikaa maksettujen tullien palauttamisesta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Korvataan asetuksen (EY) N:o 1462/95 1 artiklan 2 kohdan ensimmäinen alakohta seuraavasti:
"2. Edellä 1 kohdassa tarkoitettuun kiintiöön sovellettava tuontitulli on 399 ecua tonnilta lisättynä 16 prosentin arvotullilla.
Tämän tullin soveltamisen edellytyksenä on, että tuotuja eläimiä lihotetaan tuontijäsenvaltiossa vähintään 120 päivää."
2. Korvataan asetuksen (EY) N:o 1119/96 1 artiklan 2 kohdassa määrä "582 ecua" määrällä "399 ecua".
2 artikla
Edellä 1 artiklassa tarkoitettujen asetusten mukaisesti 1 päivän heinäkuuta 1995 ja 30 päivän kesäkuuta 1997 välisenä aikana annettujen tuontitodistusten perusteella tapahtuneen tuonnin osalta 582 ecun ja 399 ecun välinen erotus palautetaan toimijoiden pyynnöstä sillä edellytyksellä, että ne esittävät kyseisen tuonnin osalta sen vapaaseen liikkeeseen luovuttamista koskevan ilmoituksen ja asetuksen (ETY) N:o 2454/93 880 artiklan mukaisesti annetun todistuksen sekä tarvittaessa oikeaksi todistetun jäljennöksen tuontitodistuksesta.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä tammikuuta 1998.